**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške **425 079,96** EUR bez DPH.

**Názov zákazky:** **Rekonštrukcia a zateplenie strešného plášťa MsÚ Trnava vrátane zosilnenia a vyčistenia nosnej konštrukcie**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ............................................... Ing. Jaroslava Šipkovská, v. r. odbor organizačný a vnútornej správy  ...............................................  Ing. Martina Stanová, MBA, v. r. vedúca odboru organizačného a vnútornej správy |
|  |  |
| Za súlad súťažných podkladov so ZVO: | ...............................................  JUDr. Radoslav Bazala, v. r. odbor verejného obstarávania  ............................................... Mgr. Marek Motyka, v. r. vedúci odboru verejného obstarávania |
| Schválil: | ................................................  JUDr. Peter Bročka, LL.M., v. r. primátor mesta |

**OBSAH**

[A. Podmienky súťaže 3](#_Toc66859551)

[1.1 Komunikácia 3](#_Toc66859552)

[1. Komunikácia medzi verejným obstarávateľom a záujemcami/uchádzačmi 3](#_Toc66859553)

[1.2 Predkladanie ponuky a jej obsah 4](#_Toc66859554)

[2. Predkladanie ponuky 4](#_Toc66859555)

[3. Obsah ponuky 5](#_Toc66859556)

[4. Zábezpeka 6](#_Toc66859557)

[1.3 Otváranie a vyhodnocovanie ponúk 6](#_Toc66859558)

[5. Otváranie ponúk 6](#_Toc66859559)

[6. Vyhodnotenie splnenia podmienok účasti a vyhodnocovanie ponúk 7](#_Toc66859560)

[1.4 Ukončenie súťaže 7](#_Toc66859561)

[7. Informácia o výsledku vyhodnotenia ponúk 7](#_Toc66859562)

[8. Súčinnosť úspešného uchádzača potrebná na uzavretie zmluvy o dielo 7](#_Toc66859563)

[9. Uzavretie zmluvy o dielo 8](#_Toc66859564)

[1.5 Ostatné 8](#_Toc66859565)

[10. Zdroj finančných prostriedkov 8](#_Toc66859566)

[11. Skupina dodávateľov 8](#_Toc66859567)

[12. Variantné riešenie 8](#_Toc66859568)

[13. Doplňujúce informácie 8](#_Toc66859569)

[B. Návrh zmluvy o dielo 10](#_Toc66859570)

[C. Opis predmetu zákazky 23](#_Toc66859571)

[14. Názov predmetu zákazky 23](#_Toc66859572)

[15. Opis predmetu zákazky 23](#_Toc66859573)

[D. Kritériá na vyhodnotenie ponúk a spôsob ich uplatnenia 34](#_Toc66859574)

[16. Kritériá na vyhodnotenie ponúk 34](#_Toc66859575)

[17. Spôsob uplatnenia kritérií 34](#_Toc66859576)

[E. Návrh na plnenie kritéria 35](#_Toc66859577)

[F. Súhlas uchádzača s obsahom návrhu zmluvy o dielo 36](#_Toc66859578)

[G. Prílohy súťažných podkladov 37](#_Toc66859579)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
       1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
       2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
       3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
       4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia,

- Google Chrome,

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady/dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
      7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
       5. Ak ponuka obsahuje dôverné informácie, uchádzač ich v ponuke viditeľne označí.
       6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
       7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       8. Ponuka uchádzača predložená po uplynutí lehoty na predkladanie ponúk sa elektronicky neotvorí.
       9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
       2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
       3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritériá podľa vzoru uvedeného v časti E. týchto súťažných podkladov.
       4. Uchádzač predloží ponukový rozpočet (vyplnený/ocenený výkaz výmer). Pri riadkoch výkazu výmer, ktoré sú podfarbené uvedie uchádzač v stĺpci „ekvivalent/výrobok” konkrétny, ním ponúkaný výrobok spolu s webovým odkazom na technický list tohto výrobku; uchádzač môže namiesto odkazu predložiť vo svojej ponuke technický list tohto výrobku.
       5. Podrobný harmonogram výstavby (vecný po operáciách, časový, po dňoch a finančný) - podrobný harmonogram bude spracovaný po pracovných operáciách, aby investor presne identifikoval postup prác a časové plnenie diela. Podrobný harmonogram bude vypracovaný zvlášť pre vonkajšiu časť stavby a zvlášť pre vnútornú časť. Hlavne dňový harmonogram pre vnútornú časť stavby musí byť vypracovaný tak, aby práce v týchto priestoroch, čo v najmenšej miere obmedzovali pracovný výkon zamestnancov Mestského úradu v Trnave. Zosúladenie činností, súčasne realizovať rekonštrukciu a zateplenia strešného plášťa súbežne s ošetrením a natieraním konštrukcie. Zohľadnenie prác cez víkendy a mimo pracovnej doby.
       6. **Ak sa navrhujú ekvivalenty** /výrobky iných výrobcov, ako je uvedené vo výkaze výmer/, uchádzač uvedie názov výrobku a výrobcu v príslušnom riadku výkazu výmer a v stĺpci „ekvivalent/výrobok”.
       7. **Ak sa navrhujú ekvivalenty** oproti projektovej dokumentácii, uchádzač predloží ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.
       8. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
       9. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
       10. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
       11. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
       12. Uchádzač predloží informácie v rozsahu uvedenom v bode 13.3. resp. 13.4. súťažných podkladov.

**Použitie ekvivalentných výrobkov/materiálov**

V prípade, že bude projektová dokumentácia, výkaz-výmer odkazovať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rozmerové, materiálové, architektonické, stavebno-technické vlastnosti, tepelnú a chemickú odolnosť, konštrukčné a farebné vlastnosti, ktoré sú špecifikované v projektovej dokumentácii. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí PD. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke.

Pri návrhu na použitie iných ekvivalentných materiálov/výrobkov ako sú uvedené v projektovej dokumentácií je dôkazné bremeno o vhodnosti navrhnutého materiálu/výrobku na strane uchádzača. V prípade nepreukázania lepších parametrov uchádzačom si verejný obstarávateľ vyhradzuje právo neakceptovať takýto ekvivalentný výrobok. Pri navrhovaní ekvivalentných výrobkov musí uchádzač zohľadniť najmä technologickú, funkčnú, architektonickú, konštrukčnú, statickú, stavebno-technickú, tepelnú a chemickú odolnosť, požiarnu, hygienickú a zdravotnú súvislosť medzi navrhovanými materiálmi v projektovej dokumentácii a ním navrhnutými materiálmi/výrobkami.

V prípade, že uchádzač zasiahne/navrhne iné materiály/výrobky musí ísť o materiály/výrobky s rovnakými alebo lepšími vlastnosťami ako sú špecifikované v projektovej dokumentácii, je povinný s ponukou predložiť výrobný list tohto výrobku/materiálu, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii. Pri návrhu na zmenu materiálu/výrobku (ekvivalent) musí túto zmenu zohľadniť z pohľadu všetkých súvislostí a nadväzností na ďalšie súvisiace položky najmä z dôvodov funkčných, architektonických, konštrukčných, statických, stavebno-technických, tepelnej a chemickej odolnosti, požiarnych, hygienických a zdravotných súvislostí a technologických postupov uvedených vo výkaze výmer a v projektovej dokumentácii.

* + 1. Zábezpeka
       1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
       1. Otváranie ponúk sa uskutoční elektronicky v čase uvedenom vo výzve na predkladanie ponúk a bude prebiehať on-line sprístupnením prostredníctvom systému JOSEPHINE.
       2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
       3. On-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
       4. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk. Pokiaľ by sa akokoľvek zmenila situácia a bude potrebné uskutočniť zmeny, tieto budú riešené formou korigenda.
    2. Vyhodnotenie splnenia podmienok účasti a vyhodnocovanie ponúk
       1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u uchádzača, ktorý sa **umiestnil na prvom mieste v poradí** splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
       2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy o dielo
       1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 5 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
       2. Verejný obstarávateľ v súlade s § 11 ZVO neuzavrie zmluvu o dielo s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
       3. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
       4. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo predložil harmonogram výstavby /vecný a časový plán v týždňoch/, ktorý bude obsahovať výpočtovú časť vo forme harmonogramu, aby verejný obstarávateľ presne identifikoval postup prác a časové plnenie diela.
    3. Uzavretie zmluvy o dielo
       1. Výsledkom postupu verejného obstarávania bude uzavretie zmluvy o dielo s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
       2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy o dielo, ktorý je uvedený v časti B. týchto súťažných podkladov.
       3. Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z vlastných prostriedkov verejného obstarávateľa.
       2. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhu zmluvy o dielo v časti B.  týchto súťažných podkladov.
    2. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
    3. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
    4. Doplňujúce informácie
       1. Verejný obstarávateľ odporúča Poplatok za skladovanie odpadu a zákonný poplatok obci (v zmysle zákona č. 17/2004 Z. z. o poplatkoch za uloženie odpadov v platnom znení) v ponukovom rozpočte oceniť podľa aktuálnych cenníkov prevádzkovateľa Skládky komunálneho odpadu na Zavarskej ceste v Trnave a podľa poplatku mesta Trnava.
       2. Zákonný poplatok obci nepodlieha zdaneniu.
       3. V prípade, že uchádzač nevyužije Skládku komunálneho odpadu na Zavarskej ceste v Trnave, je povinný v ponuke uviesť, kam bude jednotlivé druhy odpadu zo stavby odvážať a likvidovať. Zároveň uvedie:

- názov a miesto skládky a jeho prevádzkovateľa,

- prepravnú vzdialenosť,

- poplatok za uloženie odpadu resp. zeminy za 1 tonu,

- zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).

* + - 1. V prípade, že bude odpad zlikvidovaný iným spôsobom, verejný obstarávateľ žiada o opis, akým spôsobom pristúpi uchádzač k zlikvidovaniu odpadu. Takáto likvidácia musí byť vykonaná v súlade s platnými právnymi predpismi a verejný obstarávateľ si vyhradzuje právo na akékoľvek informácie o likvidácii odpadu. Zákonný poplatok obci za uloženie odpadu resp. zeminy za 1 tonu (táto položka sa účtuje bez DPH).
      2. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Obhliadku miesta stavby je potrebné si dohodnúť s pani Ing. Jaroslavou Šipkovskou na t. č. +421 908 724 605.

# Návrh zmluvy o dielo

**Zmluva o dielo**

na zhotovenie stavby,

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ : MESTO TRNAVA**

**Hlavná 1**

**917 71 Trnava** zastúpený : JUDr. Peter Bročka, LL.M.

Osoby oprávnené na konanie vo veciach

a) zmluvných : JUDr. Peter Bročka, LL.M.

b) technických : Ing. Dušan Béreš

c) technický dozor investora : Miroslav Horník

d) prevzatia Diela : podľa bodu 1. písm. b), c) tohto článku

e) rozhodovať o zmenách a prácach naviac,

ktoré majú za následok zvýšenie

dohodnutej ceny : podľa bodu 1. písm. a) + b) tohto článku

Bankové spojenie : VÚB Trnava

číslo účtu : SK59 0200 0000 0000 2692 5212

IČO : 00 313 114

DIČ : 2021175728

číslo telefónu : 033/3236134, 133

e-mail : [dusan.beres@trnava.sk](mailto:dusan.beres@trnava.sk)

**2. Zhotoviteľ :** (pozn.: presný názov a sídlo subjektu podľa výpisu z obchodného registra, živnostenského listu alebo iného oprávnenia na podnikanie).

zastúpený :

Osoby oprávnené na konanie vo veciach

a) zmluvných :

b) technických :

c) stavbyvedúci :

Bankové spojenie :

číslo účtu :

IČO :

DIČ :

číslo telefónu :

E-mail :

**Čl. 2.**

**PREDMET ZMLUVY**

2.1. Predmetom zmluvy je realizácia stavby podľa opisu predmetu zákazky s názvom **„Rekonštrukcia a zateplenie strešného plášťa MsÚ Trnava vrátane zosilnenia a vyčistenia nosnej konštrukcie”**, ktorý je neoddeliteľnou prílohou tejto zmluvy (ďalej len „dielo“).

2.2. Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve a riadne a včas zhotovené dielo odovzdať objednávateľovi.

2.3. Objednávateľ sa zaväzuje dielo zhotovené v súlade s touto zmluvou prevziať a zaplatiť dohodnutú cenu podľa tejto zmluvy.

**Čl. 3.**

**KVALITA DIELA**

3.1. Dielo musí byť zhotovené bez vád a nedorobkov, najmä bez takých, ktoré bránia riadnemu užívaniu diela, či spôsobujú rýchlejšie opotrebenie diela.

3.2. Zhotoviteľ sa zaväzuje odovzdať dielo v celku.

3.3. Zhotoviteľ sa zaväzuje dokladovať kvalitu vykonaných prác súvisiacich s realizáciou diela predložením týchto dokumentov:

a) správou o vykonaní prác s prípadným opisom vykonaných zmien a odchýlok od dokumentácie

overenej v stavebnom konaní alebo povolení zmeny stavby pred dokončením,

b) potvrdeným porealizačným projektom so zakreslením zmien a odchýlok od projektovej dokumentácie – projekt skutočného vyhotovenia, 3x v tlačenej forme, 2x na CD,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),

d) kópiami zo stavebného denníka,

e) vyplneným skúšobným a kontrolným plánom, potvrdeným zhotoviteľom, podľa § 13 zákona č. 254/1998 Z. z. o verejných prácach v platnom znení s potvrdením o vykonaných skúškach a kontrolách,

f) dokladmi o preukázaní zhody s deklarovanými alebo vyžadovanými normami, atestmi, certifikátmi použitých výrobkov na diele – všetky dodané v slovenskom alebo českom jazyku. Doklady dodané v iných jazykoch musia byť preložené do slovenčiny prostredníctvom úradného prekladu.

g) potvrdeniami správcu certifikovanej skládky (samostatne potvrdenia o prijatí nebezpečného odpadu) formou vážnych lístkov o prijatí stavebných odpadov, stavebnej sute, tuhého komunálneho odpadu vo fakturovanom množstve. Vážny lístok musí obsahovať: názov certifikovanej skládky, dátum odberu, kód odpadu, ŠPZ auta, navážené množstvo (v štruktúre: brutto, tara, netto), meno pracovníka obsluhy váhy, názov stavby z ktorej odpad pochádza,

h) potvrdeniami o odstránení vád a nedorobkov, ak také boli zistené,

i) preberacím protokolom o odovzdaní a prevzatí ukončenej verejnej práce,

j) plánom užívania verejnej práce podľa § 14 Zákona č. 254/1998 Z. z. o verejných prácach v platnom znení, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby,

k) fotodokumentáciou z priebehu výstavby na elektronickom nosiči, min. 3 fotografie z každého dňa realizácie.

3.4. Porušenie ktorejkoľvek dielčej povinnosti podľa bodu 3.3. tejto zmluvy sa považuje za jej podstatné porušenie, ako i za porušenie povinnosti vykonať dielo riadne, t. j. bez vád a nedorobkov.

**Čl. 4.**

**CENA DIELA**

4.1. Cena diela je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

Cena diela vo výške ....................... eur vrátane DPH, slovom ....................................... eur.

4.2. Podrobná špecifikácia ceny diela je uvedená v ponukovom rozpočte, ktorý je neoddeliteľnou prílohou tejto zmluvy.

4.3. Cena diela zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné na realizáciu diela, súvisiace s odovzdaním a prevzatím diela (napr. preberacie protokoly a pod.).

4.4. Cena diela pokrýva všetky náklady potrebné na dodržanie zmluvne dohodnutých kvalitatívnych, dodacích a platobných podmienok, a to najmä:

a) odovzdanie diela v celku a v požadovanej kvalite

b) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom diela),

- normách a technických podmienkach, uvedených v projektovej dokumentácii a v podkladoch z verejného obstarávania,

c) splnenie podmienok realizácie diela, ktorými sú:

- zhotovenie prípadného podrobnejšieho projektu (ak je pri realizácii diela potrebný),

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie diela,

- úhrada vodného a stočného v priebehu výstavby,

- náklady na vyloženie, skladovanie materiálov,

- náklady na odvoz a poplatky za uloženie prebytočného výkopu, stavebného odpadu a stavebnej sute, nebezpečného odpadu, preukázané dokladmi o odvoze a likvidácii stavebnej sute,

- náklady na odvoz prebytočného materiálu,

- všetky mzdové a vedľajšie mzdové náklady zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane zhotoviteľa a jeho subdodávateľov,

- náklady na všetky bezpečnostné opatrenia do doby prevzatia dokončeného diela objednávateľom,

- náklady spojené s poskytnutím záruky na realizované dielo, v dôsledku porušenia povinností zhotoviteľom,

- náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;

- náklady na vykonanie všetkých skúšok potrebných k realizácií, prevádzke a odovzdaniu diela;

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na poistenie podľa tejto zmluvy,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na zariadenie staveniska, na stráženie, náklady na práce, dodávky a činnosti týkajúce sa POV,

- náklady súvisiace s užívaním verejných plôch a s osobitným užívaním verejných komunikácií,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006 v platnom znení,

- akékoľvek ďalšie iné náklady, ktoré prípadne vzniknú zhotoviteľovi pri realizácii diela podľa tejto zmluvy.

4.5. Ak v priebehu plnenia dôjde k legislatívnym zmenám v oblasti DPH, dotknuté časti zmluvy budú adekvátne upravené dodatkom tak, aby sa zohľadnil aktuálny právny stav v oblasti DPH.

4.6. Ak zhotoviteľ použije materiály alebo zariadenia odlišné od projektovej dokumentácie, tieto musia spĺňať kvalitatívne rovnaké alebo lepšie parametre a o každej takej zmene musí byť objednávateľ informovaný v dostatočnom časovom predstihu. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe alebo zhotoviteľovi musí byť známe, že je škodlivý resp. je po záručnej dobe, alebo vykazuje iné vady, či nedostatky.

4.7. Objednávateľom vybrané výrobky a materiály vo verejnom obstarávaní uvedené v ponukovom rozpočte pri riadkoch, ktoré sú podfarbené a ekvivalenty, ktoré si zhotoviteľ ako uchádzač zvolil a ocenil vo svojej ponuke, je povinný dodať, okrem prípadu, ak sa výrobok alebo určený materiál v čase realizácie diela už nevyrába; dôkazné bremeno je na strane zhotoviteľa. Porušenie povinnosti podľa tohto bodu sa považuje za podstatné porušenie zmluvy.

**Čl. 5.**

**ČAS PLNENIA**

5.1. Zhotoviteľ sa zaväzuje zhotoviť dielo a vypratať stavenisko v súlade s vecným a časovým harmonogramom výstavby, ktorý tvorí oddeliteľnú prílohu tejto zmluvy (ďalej len „harmonogram”) najneskôr **do 3 mesiacov** od odovzdania staveniska.

5.2. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu diela a má tak za následok predĺženie času plnenia podľa bodu 5.1. tohto článku zmluvy.

5.3. V prípade, že zhotoviteľ bude v omeškaní s plnením vo vzťahu k harmonogramu z dôvodov na jeho strane o viac ako 5 pracovných dní, alebo neinformuje objednávateľa podľa bodu 5.2. tohto článku, považuje sa to za podstatné porušenie tejto zmluvy.

5.4. Ak z dôvodov na strane objednávateľa dôjde k prerušeniu vykonávania diela, čas plnenia sa predlžuje o dobu prerušenia vykonávania diela. Dobu prerušenia potvrdí zástupca objednávateľa uvedený v čl. 1., bode 1.1, písm. b) tejto zmluvy zápisom v stavebnom denníku, pričom sa uvedie sa aj presný dôvod prerušenia vykonávania diela.

5.5. Ak vzniknú prekážky v realizácii diela na základe podnetu tretích osôb (napr. orgány štátnej správy, správcovia sietí, petície občanov a pod.), zmluvné strany sa zaväzujú uzavrieť dodatok k zmluve, predmetom ktorého bude úprava času plnenia, a to o dobu od vzniku prekážky až do jej odstránenia, pominutia.

5.6. Zmluvné strany sa dohodli, že dodatkom k zmluve predĺžia čas plnenia v prípade existencie objektívnych nepredvídateľných skutočností (napr. nepriaznivé počasie vylučujúce výkon prác, živelná pohroma, epidemiologická situácia, neštandardne dlhé dodacie lehoty na komodity a tovary, ktoré sú nevyhnutné k riadnej realizácii diela a pod.).

**Čl. 6.**

**PLATOBNÉ PODMIENKY**

6.1. Zmluvné strany sa dohodli, že objednávateľ neposkytne zhotoviteľovi žiaden preddavok na predmet zmluvy. Právo fakturovať vzniká zhotoviteľovi až po písomnom odovzdaní a prebratí celého diela. Objednávateľ preberie dielo až po odstránení všetkých vád a nedorobkov.

6.2. Zhotoviteľ zostaví súpis vykonaných prác a dodávok, ktoré ocení podľa položiek uvedených v ponukovom rozpočte. Súpis predloží objednávateľovi na odsúhlasenie v termíne do 3 kalendárnych dní od ukončenia diela. K súpisu sa vyjadrí do 5 pracovných dní technický dozor objednávateľa. Ak má súpis vady, vráti ho objednávateľ zhotoviteľovi bez zbytočného odkladu na prepracovanie.

6.3. Na základe technickým dozorom objednávateľa odsúhlaseného súpisu vykonaných prác a dodávok zhotoviteľ vystaví faktúru.

6.4. Zhotoviteľ má právo na zaplatenie dodávky prác v prípade, že faktúra nemá vecné a formálne nedostatky. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti na opravu, doplnenie. V takomto prípade začne plynúť nová lehota splatnosti dňom nasledujúcom po dni doručenia opravenej, doplnenej faktúry objednávateľovi. Splatnosť faktúry je 14 dní od doručenia objednávateľovi.

6.5. Zhotoviteľ sa zaväzuje, že bude svoje práce vyúčtovávať overiteľným spôsobom, faktúra bude zostavená prehľadne na základe súpisu vykonaných prác, písomne potvrdeného technickým dozorom objednávateľa. Objednávateľ zaplatí iba za skutočne zrealizované a písomne odsúhlasené stavebné práce, výkony a dodávky.

6.6. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov. Musí obsahovať čiastku DPH.

Okrem toho musí obsahovať najmä:

* názov Diela,
* obchodné meno a sídlo Objednávateľa, IČO
* obchodné meno a sídlo Zhotoviteľa, IČO
* číslo zmluvy,
* predmet úhrady,
* centrálne číslo zmluvy ZoD
* vecne vykonané stavebné práce dokladované odsúhlaseným súpisom,
* deň zdaniteľného plnenia,
* deň vystavenia faktúry, deň odoslania a deň splatnosti faktúry,
* označenie peňažného ústavu a číslo účtu, na ktorý sa má platiť
* fakturovaná základná čiastka bez DPH, čiastka DPH a celková fakturovaná suma v eurách,
* meno osoby, ktorá faktúru vystavila,
* pečiatka a podpis oprávnenej osoby.

6.7. Objednávateľ si môže započítať do faktúry všetky zmluvné pokuty, ktoré je zhotoviteľ povinný zaplatiť podľa tejto zmluvy.

6.8. V prípade zastavenia prác z dôvodov na strane objednávateľa, budú vykonané práce fakturované podľa skutočne zdokladovaných nákladov zo strany zhotoviteľa, zaevidovaných v stavebnom denníku podľa bodu 6.5 tohto článku.

6.9. Adresa Objednávateľa pre doručenie faktúr:

Mesto Trnava

Hlavná ulica 1

917 71 Trnava

**Čl. 7.**

**PODMIENKY ZHOTOVENIA DIELA**

* 1. **Odovzdanie staveniska**

7.1.1. Objednávateľ písomne odovzdá zhotoviteľovi stavenisko a túto skutočnosť zaznamenajú zmluvné strany zápisom v stavebnom denníku. Zhotoviteľ je povinný stavenisko prevziať do 3 dní od doručenia výzvy od objednávateľa na prevzatie staveniska. Ak zhotoviteľ v danej lehote neprevezme stavenisko, dňom nasledujúcim po uplynutí tejto lehoty sa stavenisko považuje za odovzdané objednávateľom a prevzaté zhotoviteľom.

7.1.2. Zhotoviteľ si zabezpečí dodávku elektrickej energie počas výstavby na vlastné náklady.

7.1.3. Skutočnosti podľa predchádzajúcich bodov tohto článku sa zaznamenajú do stavebného denníka, ktorého vedenie je zhotoviteľ povinný začať dňom odovzdania a prevzatia staveniska.

7.1.4. Zhotoviteľ sa zaväzuje riadiť pokynmi správcov sietí, ak budú prácami dotknuté inžinierske siete alebo sa budú vykonávať činnosti v blízkosti jestvujúcich inžinierskych sietí.

* 1. **Povinnosti a spolupôsobenie Objednávateľa**

7.2.1. Objednávateľ odovzdá zhotoviteľovi jedno vyhotovenie projektovej dokumentácie pre stavebné povolenie v tlačenej forme, ktoré je identické s projektovou dokumentáciou predloženou vo verejnom obstarávaní a všetky potrebné rozhodnutia príslušných orgánov potrebné na zhotovenie diela najneskôr v deň odovzdania a prevzatia staveniska.

7.2.2. Objednávateľ zvoláva a riadi min. každé 2 týždne kontrolný deň stavby, z ktorého za účasti poverených zástupcov objednávateľa, projektanta a zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.

7.2.4. Osoby konajúce za objednávateľa uvedené v čl. 1, bod a), b) a c) alebo na základe osobitného poverenia sú oprávnené kontrolovať dielo v každom stupni jeho zhotovovania. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe podľa zápisu v stavebnom denníku nevyhovie týmto požiadavkám objednávateľa, ide o podstatné porušenie zmluvy zo strany zhotoviteľa.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Neumožnenie kontroly zo strany zhotoviteľa je podstatným porušením zmluvy. Zhotoviteľ sa zaväzuje v dostatočnom časovom predstihu oznamovať objednávateľovi svojich subdodávateľov, ktorí sa budú zúčastňovať plnenia diela na stavenisku. Ak sa na stavenisku nachádzali a/alebo nachádzajú objednávateľovi neoznámení subdodávatelia zhotoviteľa, ide o podstatné porušenie zmluvy zo strany zhotoviteľa. Za porušenie oznamovacej povinnosti podľa tohto bodu sa zhotoviteľ zaväzuje zaplatiť objednávateľovi zmluvnú pokutu vo výške 1 000 (slovom tisíc) eur za každé jej jednotlivé porušenie. Zmluvnú pokutu si objednávateľ uplatní v zmysle podmienok dohodnutých touto zmluvou.
  1. **Povinnosti zhotoviteľa**

7.3.1. Zhotoviteľ je povinný viesť od prvého dňa odovzdania staveniska prostredníctvom stavbyvedúceho stavebný denník, do ktorého bude zapisovať všetky skutočnosti rozhodujúce pre zhotovenie diela v zmysle vyhlášky 453/2000 Z. z. vydanej Ministerstvom životného prostredia SR a v zmysle zákona č. 50/1976 Z. z. a predkladať stavebný denník technickému dozorovi objednávateľa na dennej báze. Zároveň je povinný viesť v stavebnom denníku podrobný popis realizovaných výkonov.

7.3.2. Zhotoviteľ je povinný dodržiavať pokyny týkajúce sa diela, ktoré mu v súlade s touto zmluvou vydal objednávateľ počas zhotovovania diela.

7.3.3. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť najneskôr do troch pracovných dní od vykonania zápisu; inak sa má za to, že s obsahom zápisu súhlasí.

7.3.4. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z., inak ide o podstatné porušenie zmluvy zo strany zhotoviteľa.

7.3.5. Ak pri zhotovovaní diela dôjde k zakrytiu dovtedy vykonaných prác alebo častí diela, je zhotoviteľ povinný písomne vyzvať objednávateľa na kontrolu realizovaného diela v stavebnom denníku. Z dôvodu operatívnosti zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí diela.

7.3.6. Zhotoviteľ je povinný bez zbytočného odkladu upozorniť objednávateľa na nevhodnú povahu alebo vady vecí, podkladov, alebo pokynov týkajúcich sa diela, ktoré mu dal objednávateľ počas zhotovovania diela, ak zhotoviteľ mohol túto nevhodnosť zistiť pri vynaložení odbornej starostlivosti.

7.3.7. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí od objednávateľa, a to najneskôr do času, keď takúto nevhodnosť mohol zistiť.

7.3.8. Ak zhotoviteľ dodatočne zistí vady na mieste, kde má dielo zhotoviť, ktoré pri prevzatí staveniska neboli zjavné a ktoré sú prekážkou riadneho zhotovenia dielo alebo podmieňujú zhotovenie diela za výrazne vyšších nákladov, je povinný ihneď takéto prekážky oznámiť objednávateľovi a projektantovi. Ak je to objektívne možné, zmluvné strany sa za účelom odstránenia takých vád zaväzujú zmeniť zmluvu, pričom táto zmena musí byť vykonaná v súlade s platnou legislatívou upravujúcou verejné obstarávanie.

7.3.9. Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby jeho písomného odovzdania objednávateľovi. Počas realizácie diela je zhotoviteľ povinný zabezpečiť čistotu priľahlých priestorov a komunikácií. V prípade znečistenia priľahlých miestnych komunikácií pri uskutočňovaní stavebných prác zhotoviteľ zabezpečí ich pravidelné a bezodkladné čistenie a zároveň zabezpečí i **poistenie všeobecnej zodpovednosti za škodu spôsobenú pri výkone činností** na dobu realizácie diela min. do výšky hodnoty diela. Na požiadanie objednávateľa zhotoviteľ preukáže požadované poistenie.

7.3.10. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve a zároveň musí vykonať také bezpečnostné opatrenia, aby nedošlo k ohrozeniu osôb v okolí staveniska.

7.3.11. Zhotoviteľ je povinný dielo realizovať v súlade s bezpečnosťou počas prevádzky MsÚ a reštaurácie a práce musia byť koordinované s vedením MsÚ a technickým dozorom investora.

7.3.12. Zhotoviteľ je povinný zabezpečiť osobné ochranné pomôcky na ochranu zdravia pracovníkov zhotoviteľa, resp. jeho subdodávateľov. Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby.

7.3.13. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom diela.

7.3.14. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ musí dodržiavať všetky slovenské technické normy, vyhlášky a predpisy, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody platný pre Európsku úniu a zároveň dielo musí spĺňať príslušné hygienické predpisy.

7.3.15. Zhotoviteľ bude udržiavať všetky nástroje, zariadenia, stroje a pod., potrebné na realizáciu diela v technickom stave spôsobilom na bezpečné a riadne plnenie diela, bude udržovať poriadok na mieste realizácie diela vrátane koordinácie svojich subdodávateľov.

7.3.16. Zhotoviteľ sa zaväzuje, že pri uskutočňovaní diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb.

7.3.17. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi. Prípadná zmena subdodávateľa alebo doplnenie subdodávateľa musí byť vopred písomne oznámené objednávateľovi , resp. osobe podľa čl. 1., bodu 1.1, písm. b) tejto zmluvy. Ak ide o zmenu subdodávateľa, ktorý podľa súťažných podkladov musel spĺňať určené podmienky účasti, musí ich spĺňať aj nový subdodávateľ, pričom takú zmenu musí vopred odsúhlasiť objednávateľ. Ak dôjde zmene takého subdodávateľa bez súhlasu objednávateľa, ide o podstatné porušenie zmluvy zo strany zhotoviteľa. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.

Písomné žiadosť o zmene subdodávateľa resp. doplnení subdodávateľa obsahuje:

- obchodné meno alebo názov subdodávateľa,

- údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

- podiel subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

- doklad o oprávnení realizovať plnenie.

Súhlas objednávateľa so zmenou subdodávateľa alebo doplnení subdodávateľa sa zaznamená v stavebnom denníku.

7.3.18. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia počas jeho činnosti ich opraví na vlastné náklady.

7.3.19. Zhotoviteľ je povinný do 5 pracovných dní od účinnosti zmluvy vypracovať kontrolný a skúšobný plán na dobu realizácie stavby, ktorý musí byť schválený objednávateľom a projektantom do 3 pracovných dní od jeho predloženia zhotoviteľom. Tento plán je zhotoviteľ povinný v priebehu výstavby priebežne vypĺňať.

7.3.20. Zo staveniska je zhotoviteľ povinný vylúčiť nadmerné zaťažovanie okolitého životného prostredia (napr. lukom, prašnosťou).

7.3.21. Zhotoviteľ je povinný dielo realizovať s odbornou starostlivosťou, v zmysle projektovej dokumentácie,  v zmysle požiadaviek objednávateľa, správcov inžinierskych sietí a dotknutých štátnych orgánov ako účastníkov stavebného konania.

7.3.22. Zhotoviteľ zabezpečí vjazd vozidiel záchranných zložiek k nehnuteľnostiam.

7.3.23. Zhotoviteľ zabezpečí umožnenie zásobovania v prípade výskytu obchodných prevádzok.

7.3.24. Zhotoviteľ musí byť prenosným oplotením vytvoriť bezpečné koridory pre peších s plynulým rovným spevneným povrchom vrátane premostení výkopov, dočasné osvetlenie staveniska /ak si to stavebné práce a priestor vyžadujú/ a pod.

7.3.25. Zhotoviteľ umožní orgánom štátnej správy a nimi prizvaným znalcom prístup na stavenisko a stavbu a vytvorí podmienky pre výkon dohľadu (napr. štátny stavebný dohľad, Inšpektorát životného prostredia, Inšpektorát práce a pod.).

7.3.26. Zhotoviteľ v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zabezpečí na vlastné náklady koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie prác na stavenisku.

7.3.27. Zhotoviteľ je povinný vypracovať návrh plánu užívania verejnej práce za účasti projektanta a objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia diela.

7.3.28. Zhotoviteľ je povinný zúčastniť sa 1x za 2 týždne kontrolného dňa stavby na základe pozvánky objednávateľa.

7.3.29. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.4. Nesplnenie povinností podľa čl. 7.3 je podstatným porušením zmluvy, ak nie je v jednotlivých pod-bodoch uvedené inak.

**Čl. 8.**

**ODOVZDANIE A PREVZATIE DIELA**

8.1. Odovzdanie a prevzatie diela sa realizuje výhradne písomne. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela. Zhotoviteľ písomne vyzve objednávateľa na prevzatie diela, pričom taká výzva mu musí byť doručená najneskôr **5 dní** pred navrhovaným dňom odovzdania diela; inak objednávateľ nie je v omeškaní s prevzatím diela.

8.2. K odovzdaniu a prevzatiu diela zhotoviteľ pripraví a predloží doklady podľa článku 3., bod 3.3. zmluvy. Bez ich predloženie sa má za to, že dielo má vady.

8.3. Zhotoviteľ je povinný pri odovzdaní a prevzatí diela, odovzdať ho vyčistené od zvyšných materiálov spolu so záberom plôch využívaných k jeho zhotoveniu tak, aby bolo možné dielo riadne prevziať a užívať.

8.4. Ak pri preberaní diela objednávateľ zistí, že dielo má vady, dielo neprevezme a vyhotoví spolu so zhotoviteľom zápis o zistených vadách, spôsobe a termíne ich odstránenia.

8.5. Dokladom o odovzdaní a prevzatí diela je protokol o odovzdaní a prevzatí diela, ktorého návrh pripraví zhotoviteľ a predloží ho na schválenie objednávateľovi. V schválenom protokole objednávateľ písomne potvrdí prevzatie diela, ak je bez vád a nedorobkov.

**Čl. 9.**

**ZMENY ZMLUVY**

9.1. Zmluvu možno zmeniť počas jej trvania bez nového verejného obstarávania za podmienky, že zmenou sa nemení charakter zmluvy a nemení sa ani účel a ani charakteristické znaky diela a za dodržania podmienok podľa príslušných ustanovení zákona č. 343/2015 Z. z. o verejnom obstarávaní  a o zmene a doplnení niektorých zákonov v platnom znení, a to formou písomného dodatku k tejto zmluve podpísaného oboma zmluvnými stranami,

- v prípade, keď na základe požiadavky občanov mesta (napr. petícia), na základe požiadavky vznesenej v rámci činnosti mestského zastupiteľstva, na základe rozhodnutia, pokynu, či príkazu primátora alebo na základe zmeny okolností, za ktorých sa zmluva uzavierala, a ktoré sú pre jej plnenie významné, objednávateľ iniciuje zmenu zmluvy,

- v prípade, ak sa vyskytne rozdiel medzi projektom riešenou situáciou (projektová dokumentácia a pod.) a skutočnou situáciou zistenou pri realizácii stavby, a to za účelom odstránenia tohto rozdielu,

- v prípade, ak sa nevykonajú určité práce oproti pôvodnému zadaniu z dôvodov, ktoré nastali nezávisle od vôle zmluvných strán alebo by sa ich vykonanie ukázalo ako nadbytočným,

- v prípade, ak sa musia vykonať určité práce naviac oproti pôvodnému zadaniu z dôvodov, ktoré nastali nezávisle od vôle zmluvných strán alebo ak sa ich vykonanie ukázalo ako potrebné, a to za účelom dokončenia diela ako užívaniaschopného funkčného celku v zmluvne určenej kvalite.

9.2. Ak má následkom zmeny podľa bodu 9.1. dôjsť k navýšeniu rozsahu prác („naviac práce“), zmluvné strany postupujú nasledovne:

9.2.1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy navrhovanej objednávateľom.

9.2.3. Cena zmeny, úpravy zmluvy sa určí nasledovne:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS 4 budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS 4 bude ich cena predmetom rokovania, na ktoré zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

priamy materiál

priame mzdy

Ostatné priame náklady (odvody z miezd, stroje a tarifná doprava)

Výrobná réžia zo základne 2 + 3

Správna réžia zo základne 2 + 3 + 4

Vedľajšie rozpočtové náklady + kompletizačná činnosť

Zisk zo základne 2 + 3 +4 + 5 + 6

Jednotková cena spolu:

Priamy materiál:

cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

Priame mzdy:

Budú použité tarifné mzdy pre príslušnú profesiu a tarifnú triedu Zhotoviteľa upravené o nezaručenú časť mzdy v určenej výške.

Ostatné priame náklady:

Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

Sadzby nepriamych nákladov:

(podľa skutočných režijných nákladov firmy)

- výrobná réžia HSV %

- výrobná réžia PSV %

- správna réžia HSV %

- PSV........%

- VRN........%

- Kompletizačná prirážka %

- zisk.........%

9.2.4. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo nie.

9.2.5. V prípade, že objednávateľ súhlasí s ocenením zmeny zmluvy, zmluvné strany uzavrú v tomto zmysle dodatok k zmluve v dohodnutom čase; inak v čase primerane určenom objednávateľom; ak má rozsah zmien vplyv na čas plnenia, zmluvné strany v dodatku primerane upravia aj čas plnenia.

* 1. Ak má následkom zmeny podľa bodu 9.1. dôjsť k zníženiu rozsahu prác („menej práce“), zhotoviteľ spracuje odpočet konkrétnych položiek rozpočtu a zmluvné strany uzavrú v tomto zmysle dodatok k zmluve.
  2. Ak sa navrhuje zmena zmluvy pre naviac práce a zároveň je možné vykonať aj zmenu zmluvy pre menej práce alebo naopak, hodnota naviac prác a hodnota menej prác sa v týchto prípadoch započítava v rozsahu, v ktorom sa vzájomne kryjú, pričom započítanie prác nastane ku dňu uzavretia daného dodatku ku zmluve.

**Čl. 10.**

**SANKCIE**

10.1. Ak zhotoviteľ nezhotoví dielo riadne, zaväzuje sa zaplatiť objednávateľovi zmluvnú pokutu vo výške 0,1% z ceny diela za každý, hoc aj len začatý deň omeškania, a to až do jeho riadneho zhotovenia. Ak zhotoviteľ nezhotoví dielo včas, zaväzuje sa zaplatiť objednávateľovi zmluvnú pokutu vo výške 0,1% z ceny diela za každý, hoc aj len začatý deň omeškania, a to až do prevzatia diela objednávateľom.

10.2. Ak je objednávateľ v omeškaní s úhradou faktúry, zaväzuje sa zaplatiť zhotoviteľovi úrok z omeškania vo výške 0,1 % z dlžnej sumy za každý, hoc aj len začatý deň omeškania. Uvedenú sankciu nemožno uplatniť v prípade naplnenia bodu 6.1 zmluvy.

10.3. Ak zhotoviteľ poruší povinnosť podľa bodu 11.8. tejto zmluvy, zaväzuje sa zaplatiť objednávateľovi zmluvnú pokutu 100,- eur za každý, hoc aj len začatý deň omeškania s plnením tejto povinnosti.

10.4. Ak zhotoviteľ poruší svoj záväzok podľa čl. 4 bod 4.7. tejto zmluvy, zaväzuje sa zaplatiť objednávateľovi zmluvnú pokutu vo výške 50% zo sumy každej položky zo skupiny vybratých výrobkov a materiálov podľa ponukového rozpočtu, ktorej sa toto porušenie týka.

10.5. Ak zhotoviteľ poruší zmluvnú povinnosť, v súvislosti s ktorou je uvedené, že ide o podstatné porušenie zmluvy, zaväzuje sa zaplatiť objednávateľovi zmluvnú pokutu vo výške 1 000,- eur za každé jedno podstatné porušenie zmluvy. Ak zhotoviteľ opakovane poruší zmluvnú povinnosť, ktorá nie je podstatným porušením zmluvy, zaväzuje sa zaplatiť objednávateľovi zmluvnú pokutu vo výške 200,- eur za každé jedno opakované porušenie tejto povinnosti, pričom už tretie porušenie tej istej povinnosti sa považuje sa podstatné porušenie zmluvy.

10.6. Zhotoviteľ sa zaväzuje zaplatiť zmluvnú pokutu na účet objednávateľa uvedený vo výzve na jej zaplatenie, doručenej na adresu sídla zhotoviteľa uvedenú v záhlaví tejto zmluvy (čl. 1. zmluvy), a to najneskôr do troch pracovných dní od jej doručenia; suma zmluvnej pokuty sa považuje za uhradenú dňom jej pripísania na predmetný účet objednávateľa.

**Čl. 11.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že dielo bude vyhotovené riadne a v súlade so zmluvou a bude mať vlastnosti dohodnuté v tejto zmluve.

11.2. Dielo má vady ak:

a) nie je dodané v požadovanej kvalite,

b) vykazuje nedorobky, t.j. nie je vykonané v celom rozsahu,

c) sú vady v dokladoch potrebných na jeho užívanie podľa bodu 8.2.,

d) má právne vady podľa príslušných ustanovení Obchodného zákonníka alebo dielo je zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád zhotoviteľom, náklady vynaložené za ich odstránenie znáša objednávateľ.

11.4. Za vady, ktoré objednávateľ nemohol zistiť alebo ktoré nebolo možné zistiť pri odovzdaní a prevzatí diela, zhotoviteľ zodpovedá počas záručnej doby (bod 11.5. zmluvy), ktorá plynie od odovzdania diela a jeho prevzatia objednávateľom.

11.5. Zhotoviteľ poskytuje záruku na bezvadnosť diela v trvaní 60 mesiacov, pričom záručná doba začína plynúť dňom odovzdania a prevzatia diela podľa čl. 8 tejto zmluvy. Záručná doba neplynie, ak objednávateľ nemôže užívať dielo pre vady, za ktoré zodpovedá zhotoviteľ. Záruka sa nevzťahuje na vady spôsobené neodborným zásahom zo strany objednávateľa alebo tretej osoby.

11.6. Poskytnutím záruky sa zhotoviteľ zaväzuje, že dielo bude počas celej záručnej doby spôsobilé na riadne užívanie v súlade s jeho účelom pri zachovaní si dohodnutých vlastností a kvality.

11.7. Objednávateľ písomne oznámi zhotoviteľovi prípadné vady diela, za ktoré zhotoviteľ zodpovedá, a to bez zbytočného odkladu po tom, čo také vady zistí. Objednávateľ oznamuje zistené vady zhotoviteľovi na adresu elektronickej pošty/konta elektronickej pošty alebo na adresu sídla zhotoviteľa, ktoré sú uvedené v záhlaví zmluvy (čl. 1. zmluvy).

11.8. Zhotoviteľ sa zaväzuje začať s odstraňovaním oznámených vád diela najneskôr do 3 pracovných dní od ich oznámenia a zaväzuje sa odstrániť tieto vady bez zbytočného odkladu v čo najkratšom čase. Zhotoviteľ písomne oznámi objednávateľovi odhadovaný čas trvania odstránenia vád najneskôr do 3 pracovných dní od ich oznámenia, pričom čas odstránenia vady musí vychádzať z charakteru vady a musí byť primeraný jej povahe; čas odstraňovania vady nie je predlžovať len zo subjektívnych dôvodov na strane zhotoviteľa.

11.9. Odstránenie oznámenej vady si zmluvné strany písomne potvrdia.

**Čl. 12.**

**ZODPOVEDNOSŤ ZA ŠKODU**

12.1. V prípade vzniku škody ktorejkoľvek zmluvnej strane v dôsledku porušenia povinností podľa tejto zmluvy druhou zmluvnou stranou, má zmluvná strana nárok na náhradu vzniknutej škody.

**Čl. 13.**

**PRECHOD VLASTNÍCTVA A NEBEZPEČENSTVO ŠKODY**

13.1. Stavebný materiál a zariadenia potrebné na zhotovenie diela zabezpečuje zhotoviteľ. Cena týchto vecí je súčasťou ceny diela. Zhotoviteľ zostáva vlastníkom týchto vecí až do ich pevného zabudovania do diela, s výnimkou zariadení, ktorých cenu uhradil objednávateľ pred ich zabudovaním do diela.

13.2. Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ, a to až do času protokolárneho odovzdania diela podľa čl. 8 tejto zmluvy.

**Čl. 14.**

**ODSTÚPENIE OD ZMLUVY**

14.1. Zmluvná strana môže od tejto zmluvy odstúpiť len v prípadoch, ktoré ustanovuje táto zmluva alebo všeobecne záväzný právny predpis. Zmluvná strana môže kedykoľvek odstúpiť od tejto zmluvy, ak porušenie zmluvy druhou zmluvnou stranou znamená jej podstatné porušenie. Odstúpiť od zmluvy je možné len písomne; odstúpenie od zmluvy sa doručuje na adresu sídla druhej zmluvnej strany, ktorá je uvedená v záhlaví zmluvy (čl. 1. zmluvy) alebo prostredníctvom elektronických prostriedkov podpísané zaručeným elektronickým podpisom do elektronickej schránky druhej zmluvnej strany. Odstúpenie od zmluvy je účinné dňom jeho doručenia druhej zmluvnej strane.

14.2. Ak oprávnená zmluvná strana v odstúpení stanoví lehotu na splnenie porušenej povinnosti, zmluvná strana odstúpi od zmluvy až márnym uplynutím tejto lehoty.

14.3. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola zrealizovaná do času odstúpenia od zmluvy.

14.4. Pri  ukončení zmluvy z dôvodu odstúpenia platí, že:

a) časť diela zhotoveného do odstúpenia od zmluvy je vlastníctvom objednávateľa a

b) zhotoviteľ vystaví konečnú faktúru podľa čl. 6 tejto zmluvy.

14.5. Zhotoviteľ odovzdá objednávateľovi podrobnú správu o diele a všetku dokumentáciu vrátane záručných listov a dokladov slúžiacich na vyhodnotenie stavu diela. Ak zhotoviteľ neposkytne riadnu súčinnosť pri vysporiadavaní pohľadávok alebo neodovzdá podrobnú správu a všetku dokumentáciu, objednávateľ je oprávnený na náklady zhotoviteľa dať vypracovať znalecký posudok, ktorým vyhodnotí stav diela a určí hodnotu pohľadávok. Náklady za vyhotovenie znaleckého posudku sa v celom rozsahu započítavajú proti pohľadávke na zaplatenie ceny diela, a to najneskôr ku dňu splatnosti ceny diela.

**Čl. 15.**

**ZÁVEREČNÉ USTANOVENIA**

15.1. Na otázky neupravené touto zmluvou sa vzťahujú príslušné ustanovenia Obchodného zákonníka v platnom znení.

15.2. Zmeny tejto zmluvy, ktoré nemajú vplyv na vyhotovenie diela, čas jeho vyhotovenia a cenu diela, môžu robiť zmluvné strany aj zápisom v stavebnom denníku.

15.3. Prílohami zmluvy sú:

1. Opis predmetu zákazky „Rekonštrukcia a zateplenie strešného plášťa MsÚ Trnava vrátane zosilnenia a vyčistenia nosnej konštrukcie“ *(opis predmetu zákazky podľa súťažných podkladov a ich prípadných zmien)*

2. Ponukový rozpočet *(uchádzačom ocenený výkaz výmer)*

3. Vecný a časový harmonogram výstavby

4. Zoznam subdodávateľov s finančným vyjadrením poddodávok a ich špecifikáciou alebo vyhlásenie, že zhotoviteľ zrealizuje všetky práce vlastnými kapacitami

15.4. Zmluvné strany prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

15.5. Zmluva je vyhotovená v 5 rovnopisoch, z toho 4 rovnopisy dostane objednávateľ a 1 rovnopis dostane zhotoviteľ.

15.6. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

15.7. Zmluva bola zverejnená dňa.............................

V Trnave, dňa ........................ V ........................., dňa.....................

....................................................... ..................................................................

JUDr. Peter Bročka, LL.M. meno priezvisko podpisujúceho, pečiatka

Objednávateľ Zhotoviteľ

# Opis predmetu zákazky

1. Názov predmetu zákazky

Rekonštrukcia a zateplenie strešného plášťa MsÚ Trnava vrátane zosilnenia a vyčistenia nosnej konštrukcie

1. Opis predmetu zákazky
   1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet: 45000000-7 - Stavebné práce

Doplňujúce kódy CPV: 45261100-5 – Montáž strešných konštrukcií

**Podrobný opis predmetu zákazky**

**Rozsah predmetu zákazky je riešený v PD, ktorá má 3 časti:**

a) SPEVNENIE NOSNEJ KONŠTRUKCIE

b) REKONŠTRUKCIA A ZATEPLENIE STREŠNÉHO PLÁŠŤA MsÚ Trnava, Trhová 3

c) VYČISTENIE NOSNEJ KONŠTRUKCIE – NÁTER NOSNEJ KONŠTRUKCIE PO REKONŠTRUKCII A ZATEPLENÍ STREŠNÉHO PLÁŠŤA.

Pred Rekonštrukciou a zateplením strešného plášťa (bod č. 2) je nutné zrealizovať Spevnenie nosnej konštrukcie (bod č. 1) a nakoniec zrealizovať Vyčistenie nosnej konštrukcie – náter nosnej konštrukcie po rekonštrukcii a zateplení strešného plášťa (bod č. 3).

Stavebné práce budú prebiehať na streche jestvujúceho objektu – MsÚ Trnava, Trhová 3. Objekt – Msú Trnava sa nachádza v centrálnej mestskej zóne Trnavy, pričom v bezprostrednej blízkosti sa nachádzajú polyfunkčné objekty resp. objekty občianskej vybavenosti s podobnou podlažnosťou. Objekt je využívaný ako administratívna budova s reštauráciou na časti prízemia. Pozemok, na ktorom sa nachádza objekt je rovinatý, zastavaný, upravený v intraviláne mesta Trnava. Navrhovanými stavebnými prácami nebudú dotknuté žiadne ochranné pásma. Nedochádza ku zmene zastavanej plochy ani k nárastu obostavaného priestoru. Takisto nebude dotknutá žiadna zeleň. Na streche sa nachádzajú zariadenia vzduchotechniky, ktoré sú všetky v prevádzke. Tieto bude potrebné pred zahájením stavebných prác odpojiť a preniesť na miesto určené stavebníkom. V prípade zariadení, ktoré počas stavebných prác nie je možné odpojiť, bude potrebné ich zabezpečiť proti poškodeniu. Takisto sa na streche nachádzajú rozvody elektroinštalácií, z ktorých niektoré sú nefunkčné. Všetky tieto rozvody budú počas stavebných prác odpojené resp. odstránené. Funkčné rozvody kabeláže sa navrhuje ponechať a zapracovať do novonavrhovanej tepelnoizolačnej vrstvy strešného plášťa. Stavebné práce budú realizované v dvoch etapách podľa blokov objektu.

Objekt pozostáva z dvoch blokov skeletovej montovanej oceľovej konštrukčnej sústavy BAUMS, vzájomne prepojených centrálnym komunikačným jadrom so stenovým nosným systémom. Prevažná časť objektu je riešená ako skeletová konštrukčná sústava systému BAUMS. Nosné stĺpy štvorpoľového priečneho rámu 7,20+4,80+3,60+7,20 m s modulovou osnovou 3,60 m sú prierezu 120/180 mm z tenkostenných profilov. Vodorovné nosné prvky stropných a strešnej konštrukcie sú z tenkostenných oceľových profilov s podobe typizovaných priehradových väzníkov s výškou 450mm. Spodný a horný pás zváraných priehradových väzníkov tvorí U profil z ohýbaného plechu hr. 4 mm. Diagonály väzníkov tvorí ohýbaná tyč priemeru 18 mm resp. 24 mm. Tieto boli proti vybočeniu spojené s plechobetónovou doskou.

V rámci projektu sa navrhuje odstránenie všetkých jestvujúcich nenosných vrstiev strešného plášťa a následné jeho zateplenie s prespádovaním a vyhotovením novej krytiny.

Stavba pochádza zo 70. rokov 20. storočia, pričom v priebehu svojho doterajšieho užívania nie je záznam o podrobnej kontrole, či údržbe hlavnej nosnej konštrukcie. Stavba doposiaľ nevykazovala poruchy, ktoré by bolo možné prisúdiť strate stability, či spoľahlivosti nosného systému. Pred zahájením stavebných prác je potrebné previesť podrobnú stavebno-technickú prehliadku nosnej konštrukcie strechy s preverením rozsahu korózie, pretvorení a stavu spojov.

Zateplením strešného plášťa sa zvýši energetická hospodárnosť budovy v dôsledku zmenšenej potreby tepla na vykurovanie. Okrem toho sa rekonštrukciou a zateplením strešného plášťa nemení vplyv stavby na životné prostredie.

NÁVRH ZATEPLENIA STREŠNÉHO PLÁŠŤA. V rámci dodatočného zateplenia strešného plášťa sa navrhuje všetky jestvujúce nenosné časti strešného plášťa odstrániť až po betónovú zálievku nosnej plechodosky. Následne sa vyhotoví dodatočná tepelnoizolačná a spádová vrstva z dosiek z minerálnej vlny hr. 140 – 530 mm na ktorú sa vyhotoví nová fóliová krytina. Všetky strešné roviny sú odvodnené prostredníctvom vnútorných zvodov so spádom min. 2%. Strešné roviny sú zrejmé z výkresovej časti, ktorá bude slúžiť ako podklad pre vypracovanie kladačského plánu spádových klinov pre dodávateľa tepelnej izolácie. Súčasťou zateplenia strešného plášťa je aj zateplenie atík, a všetkých vystupujúcich konštrukcií strešného plášťa.

NAVRHOVANÝ STAV

Zateplenie strešného plášťa sa bude realizovať v predpísaných vrstvách a za podmienok uvedených v technických listoch PD.

**Zateplenie strechy**

* Hydroizol. vrstva – fóliová mPVC krytina

UV stabilizovaná – mechanicky kotvená 1,5 mm - nová vrstva

* Tepelnoizolačná a spádová vrstva – minerálna vlna 140 – 530 mm - nová vrstva\*
* Parozábrana – samolepiaci SBS modifikovaný asfaltový pás

na asfaltový penetračný náter 3,0 mm - nová vrstva

* Betónová zálievka – nosná a tepelnoakumulačná vrstva 40 mm nad vlnou - pôv. vrstva
* Tvarovaný trapézový plech hr. 1 mm s výškou vlny 50 mm - pôv. vrstva
* Hrúbka celkom 232 – 622 mm
* Hrúbka jednotlivých vrstiev bude upresnená dodávateľom materiálu a spracovateľom kladačského plánu, pevnosť tepelnoizolačných vrstiev 70 kPa

**Zvislé plochy vystupujúcich konštrukcií strešného plášťa**

* Hydroizol. vrstva – fóliová mPVC krytina s podkladnou vrstvou z netkanej PES textílie,

UV stabilizovaná, lepená k podkladu 2,6 mm - nová vrstva

* Tepelnoizolačné dosky z extrudovaného polystyrénu 100 mm - nová vrstva
* Parozábrana – samolepiaci SBS modifikovaný asfaltový pás

* Jestvujúci podklad – železobetón - pôv. vrstva

**Striešky tlmiacich komôr vzduchotechniky**

* Hydroizol. vrstva – fóliová mPVC krytina s podkladnou vrstvou z netkanej PES textílie,

UV stabilizovaná, lepená k podkladu 2,6 mm - nová vrstva

* Tepelnoizolačné dosky z extrudovaného polystyrénu 40 mm - nová vrstva
* Parozábrana – samolepiaci SBS modifikovaný asfaltový pás

na asfaltový penetračný náter 3,0 mm - nová vrstva

* Jestvujúci podklad – železobetón - pôv. vrstva

**Atika - hornú plochu vyspádovať do strešnej roviny 5°**

* Hydroizol. vrstva – fóliová mPVC krytina s podkladnou vrstvou z netkanej PES textílie,

UV stabilizovaná, lepená k podkladu 2,6 mm - nová vrstva

* Tepelnoizol. dosky zo stabil. polystyrénu EPS 150S 40 mm - nová vrstva
* Parozábrana – samolepiaci SBS modifikovaný asfaltový pás

na asfaltový penetračný náter 3,0 mm - nová vrstva

* Jestvujúci podklad – atikový dielec - pôv. vrstva

**Strechy strojovní**

* Hydroizola vrstva – fóliová mPVC krytina

UV stabilizovaná – mechanicky kotvená 1,5 mm - nová vrstva

* Separačná vrstva – geotextília 200 g/m² - - nová vrstva
* Jestvujúci podklad – atikový dielec - pôv. vrstva

Hlavná vodorovná časť strešného plášťa bude zateplená tepelnoizolačnými doskami na báze minerálnej vlny pevnosti 70 kPa. Spád strešných rovín sa dosiahne montážou spádových tepelnoizolačných dosiek taktiež z minerálnej vlny. Zvislé časti atík, a celé vystupujúce konštrukcie budú zateplené tepelnoizolačnými doskami z extrudovaného polystyrénu hr. 40 resp. 100mm. Horné povrchy atík budú zateplené spádovými klinmi zo stabilizovaného polystyrénu EPS 150S hrúbky min. 40mm.

1. SPEVNENIE NOSNEJ KONŠTRUKCIE STREŠNÉHO PLÁŠŤA V RÁMCI PRÍPRAVY PRED JEHO REKONŠTRUKCIOU A ZATEPLENÍM.

Spevnenia nosnej konštrukcie strešného plášťa bola identifikovaná počas obhliadky jej geometrie a technického stavu zrealizovanej v júni 2020 . Bol vykázaný vyšší stupeň korózie vodorovných nosných prvkov .

POSTUP PRÁC

1. Demontáž kaziet sadrokartónového podhľadu v rozsahu nevyhnutnom pre umiestnenie a osadenie dodatočného nosníka.
2. Vloženie dvoch častí nosníka IPE120 (viď položka 1 na priloženom výkrese) na vzdialenosť 300mm od jestvujúceho tenkostenného nosníka 2xC120/60/4. Každá časť nosníka IPE120 bude mať v strede výšky stojiny vyvŕtané otvory priemeru 13 mm s rozmiestnením podľa výkresu.
3. Spojenie dvoch častí nosníka IPE120 pomocou príložiek z oceľovej pásoviny hr. 6mm so šírkou 80mm a dĺžkou 800mm s predvŕtanými otvormi z oboch strán stojiny skrutkovaným spojom metrickými skrutkami M12x70mm a maticami M12. Umiestnenie a počet skrutkovaných spojov je zrejmý z priloženého výkresu.
4. Aktivizácia nosníka vypodložením v mieste podpier podložkami z oceľovej pásoviny.

Všetky výrobky ako aj spojovací materiál bude použitý s povrchovou úpravou pozinkovaním.

**ZÁVER**

Spevnenie nosnej konštrukcie strešného plášťa je potrebné zrealizovať PRED zahájením prác v súvislosti s jeho rekonštrukciou a zateplením.

1. REKONŠTRUKCIA A ZATEPLENIE STREŠNÉHO PLÁŠŤA

Projekt pre realizáciu stavby *(PRZ) obsahuje:*

A. SPRIEVODNÁ SPRÁVA

B. SÚHRNNÁ TECHNICKÁ SPRÁVA

C. KOORDINAČNÁ SITUÁCIA

D. ARCHITEKTONICKO-STAVEBNÉ RIEŠENIE

D.1 TECHNICKÁ SPRÁVA

D.2 VÝKRESY

D.3 VÝKAZY VÝROBKOV

D.4 STATIKA

D.5 ELEKTROINŠTALÁCIE A BLESKOZVOD

D.6 PROTIPOŽIARNA BEZPEČNOSŤ STAVBY

E. PROJEKT ORGANIZÁCIE VÝSTAVBY

E.1 TECHNICKÁ SPRÁVA

E.2 SITUÁCIA ZARIADENIA STAVENISKA

F. CELKOVÉ NÁKLADY STAVBY

G. DOKLADY

**Sprievodná správa**

Rekonštrukcia strešného plášťa so zateplením a novou krytinou sa týka objektuadministratívnej budovy Mestského úradu Trnava (MsÚ), Trhová 3. Okrem priestorov MsÚ sa na prízemí nachádza reštaurácia so samostatným vstupom. Jedná sa o plochú strechu trojpodlažnej budovy. Objekt jemontovaný oceľový skelet systému BAUMS.

* Počet nadzemných podlaží 3
* Počet podzemných podlaží 1
* Pôdorysné rozmery objektu 71,295 x 32,68 m
* Celková výška objektu 11,70 m po úroveň atiky strechy
* Zastavaná plocha: 1 768,00 m2
* Obostavaný priestor: cca. 21 000 m3
* Celková plocha obnovovaných strešných rovín: 1 636,16 m2

PREDPOKLADANÁ LEHOTA VÝSTAVBY

Termín začatia výstavby 08/2021

Termín ukončenia výstavby 10/2021

Termíny sa upresnia po dohode s vybratým dodávateľom stavby.

Predpokladané celkové náklady stavby sú podrobne vyčíslené v  PD

CHARAKTERISTIKA ÚZEMIA STAVBY

Zhodnotenie polohy a stavu staveniska

Stavebné práce budú prebiehať na streche jestvujúceho objektu. Objekt je využívaný ako administratívna budova s reštauráciou na časti prízemia. Pozemok na ktorom sa nachádza objekt je rovinatý, zastavaný, upravený v intraviláne mesta Trnava, v centrálnej mestskej zóne. Navrhovanými stavebnými prácami nebudú dotknuté žiadne ochranné pásma. Nedochádza ku zmene zastavanej plochy ani k nárastu obostavaného priestoru. Takisto nebude dotknutá žiadna zeleň. Na streche sa nachádzajú zariadenia vzduchotechniky, ktoré sú všetky v prevádzke. Tieto bude potrebné pred zahájením stavebných prác odpojiť a preniesť na miesto určené stavebníkom. V prípade zariadení, ktoré počas stavebných prác nie je možné odpojiť, bude potrebné ich zabezpečiť proti poškodeniu. Takisto sa na streche nachádzajú rozvody elektroinštalácií, z ktorých niektoré sú nefunkčné. Všetky tieto rozvody budú počas stavebných prác odpojené resp. odstránené. Funkčné rozvody kabeláže sa navrhuje ponechať a zapracovať do novonavrhovanej tepelnoizolačnej vrstvy strešného plášťa. Stavebné práce budú realizované v 2 etapách. Rozsah jednotlivých etáp je zrejmý z PD výkresu č. E.2.

V rámci rekonštrukcie a zateplenia strešného plášťa sa rieši prespádovanie v rámci tepelnoizolačnej vrstvy a s napojením jednotlivých odvodňovaných strešných rovín na jestvujúcu kanalizáciu prostredníctvom nových sanačných strešných vpustí na báze polyamidu s PVC manžetami. Navrhuje sa použiť sanačné vpuste DN 110 s jazýčkovým tesnením proti vzdutej vode a s ochranným košom. Dimenzia sanačného vpustu uvedená vo výkresovej časti sa upresní po odstránení nenosných strešných vrstiev a odkrytí jestvujúceho kanalizačného potrubia. Strecha je v súčasnosti fyzicky rozdelená na tri časti atikou, pričom prostredná časť je obsluhovaná iba jedným vpustom. Tento stav je nevyhovujúci, preto bude potrebné v jednej z deliacich atík osadiť dodatočný poistný prepad s vyústením na susednú strešnú rovinu. Poistný prepad sa navrhuje štvorcový 100x100mm na báze PVC s manžetou pre napojenie na novú krytinu.

Architektonicko-stavebné riešenie, Základné údaje charakterizujúce stavbu a prevádzku:

Stavebné úpravy a búracie práce.

V rámci rekonštrukcie a zateplenia strešného plášťa administratívnej budovy je navrhované odstránenie niektorých klampiarskych výrobkov a iných konštrukcií, a ich následná náhrada novými výrobkami resp. konštrukciami.

Klampiarske výrobky:

* Odstránenie poškodených a nefunkčných častí pôvodného bleskozvodu,
* Odrezanie nadstrešnej časti odvetrávacieho potrubia stupačiek kanalizácie,
* Demontáž oplechovania striešok tlmiacich komôr vzduchotechniky z pozinkovaného plechu,
* Odstránenie krytiek odvetrávacieho potrubia stupačiek kanalizácie na ponechanie z pozinkovaného plechu,
* Demontáž samoťahových vetracích hlavíc vzduchotechniky z pozinkovaného plechu
* Demontáž obvodového oplechovania strešných rovín z pozinkovaného plechu – atiky, odkvapy, žľaby, zvody,
* Oceľový servisný poklop

Výplne otvorov:

* Odstránenie strešných svetlíkov,
* Odstránenie oceľových okien technických miestností na streche,
* Odstránenie plechových dverí technických miestností na streche,

Iné:

* Odstránenie všetkých nenosných vrstiev strešného plášťa,
* Odstránenie nefunkčných anténnych stožiarov,
* Odstránenie nefunkčnej kabeláže uloženej na strešnom plášti.

Vzhľadom na možnosť výskytu azbestu v blízkosti atík, je potrebné dbať na zvýšenú opatrnosť pri búracích prácach. V prípade jeho výskytu sa neuvažuje s jeho manipuláciou ani odstraňovaním, ale zabudovaním do zateplenia strešného plášťa a atiky.

VERTIKÁLNE KONŠTRUKIE

Objekt pozostáva z dvoch blokov skeletovej montovanej oceľovej konštrukčnej sústavy BAUMS, ktoré sú vzájomne spojené centrálnym komunikačným jadrom so stenovým nosným systémom. Prevažná časť objektu je riešená ako skeletová konštrukčná sústava systému BAUMS. Nosné stĺpy štvorpoľového priečneho rámu 7,20+4,80+3,60+7,20 m s modulovou osnovou 3,60 m sú prierezu 120/180 mm z tenkostenných profilov. Obvodový plášť je z kovoplastických dielcov, východná štítová stena je plná murovaná resp. z prefabrikovaných dielcov.

HORIZONTÁLNE KONŠTRUKCIE

Hlavný nosný systém tvoria oceľové priehradové nosníky, väzníky, prievlaky a stužovadlá z oceľových tenkostenných profilov. Rozpon je 3,60 – 7,20 m. V rovine priečelí sú krajné polia vykonzolované na 1,20m. Nosné stropné konštrukcie sú tvorené plechovou doskou s vrstvou monolitického betónu.

ZASTREŠENIE

Budova je zastrešená plochou strechou. Strešný plášť je riešený ako jednoplášťová konštrukcia, ktorej nosnú časť tvorí plechová doska s vrstvou z monolitického betónu zateplená tepelnou izoláciou na báze penového polystyrénu, so spádovou vrstvou z cementového poteru a bituménovou krytinou s PUR nástrekom.

Teplotechnické posúdenie strešného plášťa a návrh zateplenia. Vo výpočtoch boli uvažované okrajové podmienky v súlade s STN 73 0540-3 a vyh. č. 311/2009 Z.z..

**Návrh zateplenia strešného plášťa**

V rámci dodatočného zateplenia strešného plášťa sa navrhuje všetky jestvujúce nenosné časti strešného plášťa odstrániť až po betónovú zálievku nosnej plechodosky. Následne sa vyhotoví dodatočná tepelnoizolačná a spádová vrstva z dosiek z minerálnej vlny hr. 140 – 530 mm na ktorú sa vyhotoví nová fóliová krytina. Všetky strešné roviny sú odvodnené prostredníctvom vnútorných zvodov so spádom min. 2%. Strešné roviny sú zrejmé z výkresovej časti, ktorá bude slúžiť ako podklad pre vypracovanie kladačského plánu spádových klinov pre dodávateľa tepelnej izolácie. Súčasťou zateplenia strešného plášťa je aj zateplenie atík, a všetkých vystupujúcich konštrukcií strešného plášťa.

Tento projekt rieši rekonštrukciu a zateplenie strešného plášťa nad 3.NP a nad technickými miestnosťami na streche.

Skladba plochej strechy – **navrhovaný stav**

|  |  |  |  |  |  |
| --- | --- | --- | --- | --- | --- |
| Číslo vrstvy | Materiál | Hrúbka d [m] | Súčiniteľ tepelnej vodivosti  λ [W/(m².K)] | Objemová hmotnosť v suchom stave ςs [kg/m3] | Faktor difúzneho odporu µd  [-] |
| 1 | Fóliová krytina na báze mPVC | 0,0015 | 0,350 | 1 313,0 | 12 200 |
| 2 | Tepelná izolácia na báze min. vlny 140-530 | 0,32 | 0,040 | 150,0 | 1,0 |
| 3 | Parozábrana –SBS modifikovaný asf. pás | 0,003 | 0,210 | 1 200,0 | 29 000 |
| 5 | Jestv. monolitická zálievka 4-9cm | 0,070 | 1,430 | 2 300,0 | 23,0 |
| 5 | Jestv. tvarovaný oceľový trapézový plech | 0,001 | 50,000 | 7 850,0 | 1 720 |

OKNÁ A DVERE

Na technických miestnostiach na streche sú oceľové okná s jednoduchým zasklením. Tieto sa navrhuje vymeniť za nové z rámami z trojkomorových plastových profilov so zasklením izolačným dvojsklom, sklopné. Pôvodné oceľové plné dvere na technických miestnostiach sa navrhuje vymeniť za nové plastové plné jednokrídlové. Všetky výplne otvorov navrhované na výmenu budú mať zachované pôvodné rozmery. Súčasťou nových okien je aj osadenie nového oplechovania vonkajšieho parapetu.

Na streche sú jestvujúce svetlíky s kupolou z plného číreho polykarbonátu. Ich primárnou funkciou je presvetlenie vnútorných priestorov. Svetlíky sú osadené v rámci strešného plášťa, ktorý je teplovýmennou konštrukciou, teda ich teplotechnické parametre musia byť v súlade s požiadavkami stanovenými v STN 730540 tab. 2. Vzhľadom na atypickú skladbu jestvujúceho strešného svetlíka možno jeho výsledný súčiniteľ prestupu tepla hodnotiť iba empiricky a to ako nevyhovujúci.

Okrem toho v rámci rekonštrukcie a zateplenia strešného plášťa bude potrebné tieto svetlíky vymeniť za nové (viď príloha, rozpočet) z dôvodu zväčšenia hrúbky tepelnej izolácie strechy a s tým spojenej potreby navýšenia jestvujúcej príruby svetlíka. Minimálna požiadavka na súčiniteľ prestupu tepla v streche je Uw=1,40 W/m2.K. Navrhuje sa použiť strešné svetlíky výklopné – otváravé (požiarna bezpečnosť – v každej miestnosti aspoň jeden otváravý svetlík) do plochej strechy s rámom z plastových profilov vyplnených tepelnoizolačnou hmotou so zasklením izolačným trojsklom. Pôdorysné rozmery svetlíkov zostanú zachované. Navýšenie príruby svetlíka sa navrhuje realizovať pomocou systémových spádovacích rámov na báze dreva resp. plastu. Vnútorné ostenia svetlíkov sa navrhuje obložiť sadrokartónovými doskami.

SKLADBY RIEŠENÝCH OBALOVÝCH KONŠTRUKCIÍ

**skutkový stav**

**S1 Skladba plochej strechy**

* Polyuretánový nástrek 40 mm - odstrániť
* Hydroizolačná vrstva - bituménová krytina 30 mm - odstrániť
* Spádová vrstva – cementový poter 30-100 mm - odstrániť
* Separačná vrstva - drevovláknitá doska 10 mm - odstrániť
* Tepelná izolácia – penový polystyrén 120 mm - odstrániť
* Betónová zálievka – nosná a tepelnoakumulačná vrstva 40 mm nad vlnou - ponechať
* Tvarovaný trapézový plech hr. 1 mm s výškou vlny 50 mm - ponechať
* Hrúbka celkom 320 – 390 mm

**navrhovaný stav**

Zateplenie strešného plášťa sa bude realizovať v predpísaných vrstvách a za podmienok uvedených v technických listoch.

**Zateplenie strechy**

* Hydroizol. vrstva – fóliová mPVC krytina

UV stabilizovaná – mechanicky kotvená 1,5 mm - nová vrstva

* Tepelnoizolačná a spádová vrstva – minerálna vlna 140 – 530 mm - nová vrstva\*
* Parozábrana – samolepiaci SBS modifikovaný asfaltový pás

na asfaltový penetračný náter 3,0 mm - nová vrstva

* Betónová zálievka – nosná a tepelnoakumulačná vrstva 40 mm nad vlnou- pôv. vrstva
* Tvarovaný trapézový plech hr. 1 mm s výškou vlny 50 mm - pôv. vrstva
* Hrúbka celkom 232 – 622 mm
* Hrúbka jednotlivých vrstiev bude upresnená dodávateľom materiálu a spracovateľom kladačského plánu, pevnosť tepelnoizolačných vrstiev 70 kPa

**Zvislé plochy vystupujúcich konštrukcií strešného plášťa**

* Hydroizol. vrstva – fóliová mPVC krytina s podkladnou vrstvou z netkanej PES textílie,

UV stabilizovaná, lepená k podkladu 2,6 mm - nová vrstva

* Tepelnoizolačné dosky z extrudovaného polystyrénu 100 mm - nová vrstva
* Parozábrana – samolepiaci SBS modifikovaný asfaltový pás

na asfaltový penetračný náter 3,0 mm - nová vrstva

* Jestvujúci podklad – železobetón - pôv. vrstva

**Striešky tlmiacich komôr vzduchotechniky**

* Hydroizol. vrstva – fóliová mPVC krytina s podkladnou vrstvou z netkanej PES textílie,

UV stabilizovaná, lepená k podkladu 2,6 mm - nová vrstva

* Tepelnoizolačné dosky z extrudovaného polystyrénu 40 mm - nová vrstva
* Parozábrana – samolepiaci SBS modifikovaný asfaltový pás

na asfaltový penetračný náter 3,0 mm - nová vrstva

* Jestvujúci podklad – železobetón - pôv. vrstva

**Atika - hornú plochu vyspádovať do strešnej roviny 5°**

* Hydroizol. vrstva – fóliová mPVC krytina s podkladnou vrstvou z netkanej PES textílie,

UV stabilizovaná, lepená k podkladu 2,6 mm - nová vrstva

* Tepelnoizol. dosky zo stabil. polystyrénu EPS 150S 40 mm - nová vrstva
* Parozábrana – samolepiaci SBS modifikovaný asfaltový pás

na asfaltový penetračný náter 3,0 mm - nová vrstva

* Jestvujúci podklad – atikový dielec - pôv. vrstva

**Strechy strojovní**

* Hydroizola vrstva – fóliová mPVC krytina

UV stabilizovaná – mechanicky kotvená 1,5 mm - nová vrstva

* Separačná vrstva – geotextília 200 g/m² - - nová vrstva
* Jestvujúci podklad – atikový dielec - pôv. vrstva

HYDROIZOLÁCIE

Súčasťou novonavrhovaných hydroizolačných systémov plochých striech je UV stabilizovaná fóliová krytina na báze mäkčeného PVC hr. 1,5 mm. V rámci parotesnej vrstvy, ako parozábrana bude použitý samolepiaci SBS modifikovaný asfaltovaný pás s nosnou vložkou so sklenej tkaniny s jemným separačným posypom na hornom povrchu.

V rámci zabezpečenia pochôdznosti na exponovaných miestach strešného plášťa sa odporúča na „servisných koridoroch“ s častým pohybom technického personálu v súvislosti s údržbou zariadení na streche ako aj údržbových detailov strešnej krytiny osadiť pochôdzne dosky na báze PVC materiálovo kompatibilné s použitou krytinou, ktoré sa na ňu pripevnia teplovzdušným zvarom. Pri ich ukladaní je potrebné dbať na to, aby ich uložením nedošlo k znemožneniu správneho odvodnenia strešných rovín.

TEPELNÉ IZOLÁCIE

Hlavná vodorovná časť strešného plášťa bude zateplená tepelnoizolačnými doskami na báze minerálnej vlny pevnosti 70kPa. Spád strešných rovín sa dosiahne montážou spádových tepelnoizolačných dosiek taktiež z minerálnej vlny. Zvislé časti atík, a celé vystupujúce konštrukcie budú zateplené tepelnoizolačnými doskami z extrudovaného polystyrénu hr. 40 resp. 100mm. Horné povrchy atík budú zateplené spádovými klinmi zo stabilizovaného polystyrénu EPS 150S hrúbky min. 40mm.

KLAMPIARSKE PRÁCE Klampiarske výrobky v rámci nového hydroizolačného systému plochých striech budú vyhotovené zo systémového poplastovaného plechu hr. 1 mm. Oplechovanie vonkajších parapetov okien technických miestností na streche budú z hliníkového plechu. Žľabové háky, pododkvapové žľaby a zvody vrátane tvaroviek, tŕňov, konzol, objímiek a spojovacích prvkov budú z pozinkovaného plechu. Strešné vpusty, odvetrávacie hlavice a krytky kanalizačného potrubia, poistný prepad a káblové prechodky budú použité systémové plastové s PVC manžetami na napojenie na hydroizolačný systém strechy. Samoťahové hlavice na odvetranie inštalačných šácht na strechu budú z pozinkovaného resp. hliníkového plechu.

**Podmienky zabezpečenia stability objektu**

problematiku zabezpečenia stability objektu po zateplení, posúdenie úrovne priťaženia od rekonštrukcie a zateplenia strešného plášťa ako aj podmienky, za splnenia ktorých možno k stavebným prácam pristúpiť podrobne spracováva samostatná časť tejto PD.

**ODPADY PRI VÝSTAVBE**

Vplyv odpadu na okolie je minimálny vzhľadom na druh odpadu, ktorý vznikne pri stavebných prácach, vzhľadom k technologickému postupu zateplenia popísaného v technickej správe.

Vzniknutý odpad bude uskladňovaný v pristavenom kontajneri, odkiaľ bude odvezený a umiestnený na skládke odpadov.

**Všetky dotknuté konštrukcie, ktoré sa samotným zateplením znehodnotia, stratia funkciu alebo už nebudú spĺňať požiadavky je nutné zrekonštruovať resp. vymeniť.**

ŽIVOTNÉ PROSTREDIE Nakoľko vplyv navrhovaných stavebných prác na životné prostredie je minimálny, realizácia investičného zámeru nenarúša jeho súčasný stav v okolí miesta stavby v súlade s Vyhláškou č. 532/2002 Z.z.

**ZÁVEREČNÉ USTANOVENIA:**

1. Počas realizácie stavby ju nutný autorský dozor zodpovedného projektanta.
2. Každú zmenu počas výstavby je potrebné prekonzultovať z projektantom pred ich realizáciou. Zmeny sa netýkajú len nosných častí konštrukcie.
3. V prípade zistenia nových a iných skutočností pri realizácii v porovnaní s vyhotovenou projektovou dokumentáciou je nutné prizvať zodpovedného projektanta danej časti projektovej dokumentácie.
4. Dodávateľ stavebných prác je pred začatím realizácie povinný oboznámiť sa s celou projektovou dokumentáciou.
5. Všetky rozmery sú udávané v milimetroch ak nie je uvedené inak. Všetky rozmery treba skontrolovať a porovnať so skutočnosťou. V prípade akýchkoľvek zmien alebo rozdielu medzi projektom a skutočným stavom je dodávateľ povinný informovať projektanta.
6. V prípadoch nepopísaných projektovou dokumentáciou sú smerodajné:
7. stavebný zákon, stavebné normy, technologické predpisy a inštrukcie výrobcov a dodávateľov stavebných materiálov a výrobkov, technické predpisy inštitúcií kontrolujúcich kvalitu materiálov a vykonaných prác.
8. Projekt je chránený autorským právom.

STATICKÉ POSÚDENIE

**základné údaje o konštrukcii objektu**

* 1. Obvodový plášť:

Nenosné časti obvodového plášťa sú z kovoplastických dielcov. Východná štítová stena a obvodové steny komunikačného jadra sú plné murované resp. z prefabrikovaných dielcov.

* 1. Zvislé nosné konštrukcie:

Objekt pozostáva z dvoch blokov skeletovej montovanej oceľovej konštrukčnej sústavy BAUMS, ktoré sú vzájomne spojené centrálnym komunikačným jadrom so stenovým nosným systémom.

Prevažná časť objektu je riešená ako skeletová konštrukčná sústava systému BAUMS. Nosné stĺpy štvorpoľového priečneho rámu 7,20+4,80+3,60+7,20 m s modulovou osnovou 3,60 m sú prierezu 120/180 mm z tenkostenných profilov.

* 1. Stropné  konštrukcie:

Hlavný nosný systém tvoria oceľové priehradové nosníky, väzníky, prievlaky a stužovadlá z oceľových tenkostenných profilov. Rozpon je 3,60 – 7,20 m. V rovine priečelí sú krajné polia vykonzolované na 1,20m. Nosné stropné konštrukcie sú tvorené plechovou doskou s vrstvou monolitického betónu. Budova je zastrešená plochou strechou. Strešný plášť je riešený ako jednoplášťová konštrukcia, ktorej nosnú časť tvoria tvarované plechy (VSŽ) s vrstvou z monolitického betónu zateplená tepelnou izoláciou na báze penového polystyrénu, so spádovou vrstvou z cementového poteru a bituménovou krytinou s PUR nástrekom.

Pred zateplením strechy budú všetky nenosné časti strešného plášťa odstránené v plnom rozsahu.

ZATEPLENIE OBJEKTU

Na zateplenie strešného plášťa je navrhnutý nasledovný systém:

Strecha bude zateplená doskami z minerálnej vlny hr. 140-530 mm (priemerná hrúbka 320 mm). Krytina bude použitá fóliová na báze mäkčeného PVC.

Elektroinštalácia a bleskozvod

Projektová dokumentácia rieši rekonštrukciu strešného plášťa a s ňou spojené elektrické zariadenia ako trasovanie slaboprúdových rozvodov a bleskozvod.

Predmetom projektu je :

* Rekonštrukcia bleskozvodu
* Demontáž nevyužívaných elektrických zariadení na streche
* Vytvorenie nových spoločných trás slaboprúdových vedení
* Nové miesto napojenie na elektrickú energiu pre kamerový systém

***Záver:***

Všetky práce a celá montáž musia vyhovovať platným predpisom a normám STN a to najmä: STN 73 6005, STN 332000-4-41, STN 332000-5-52, STN 332000-5-54, STN 34 0165, STN EN 60439-3, STN EN 61140, vyhl. 59/82 Zb., vyhl. 508/2009 Zb. a s nimi súvisiacich noriem a predpisov tak, aby pri montáži ani v prevádzke nedošlo k ohrozeniu zdravia a života osôb ani ku škodám na majetku.

PROTIPOŽIARNA BEZPEČNOOSŤ STAVBY

**Vplyv uskutočňovania stavby na životné prostredie**

Navrhované stavebné práce budú mať minimálny vplyv na životné prostredie okolia stavby v zmysle zákona č. 17/1992 Z.z. Nedochádza ku kolízii so žiadnou jestvujúcou zeleňou.

**Množstvá, druhy a kategórie odpadov, vznikajúcich pri stavebných prácach**

Pri nakladaní s odpadmi je potrebné rešpektovať zákon č. 233/2001 Z.z. o odpadoch, a vyhlášku č. 284/2001 Z.z. Katalóg odpadov. Vznikajúci odpad možno rozdeliť do troch skupín: Obaly, Stavebný odpad zo stavebnej činnosti, komunálny odpad zariadenia staveniska. Na uskladnenie odpadu z búracích prác a z obalov stavebného materiálu sa bude pristavený kontajner, ktorý bude umiestnený v južnej časti staveniska na úrovni terénu s prístupom zo strany Paulínskej ulice. Stavebná suť z búracích prác na streche bude bezprostredne po jej vybúraní presúvaná cez sklz stavebnej sute do kontajnera na zemi. Na strešnom plášti zo statických dôvodov nebude možné zriaďovať žiadne dočasné skladby materiálu. Komunálny odpad bude skladovaný v bežných nádobách na komunálny odpad, ktoré má mestský úrad k dispozícii. Odvoz stavebného odpadu bude zabezpečený dodávateľom stavby. Pre vjazd vozidla do centrálnej mestskej zóny pre odvoz bude potrebné zabezpečiť dočasné povolenie, vzhľadom na platné obmedzenia v súvislosti s nákladnou dopravou v rámci centrálnej mestskej zóne. Stavebný odpad bude odvážaný na centrálnu mestskú skládku stavebného odpadu. Náklady za zákonné poplatky odpadu a poplatky z uloženia znáša zhotoviteľ stavby.

**Požiadavky na oplotenie staveniska**

Hranica staveniska bude vymedzená staveniskových dočasným oplotením v zmysle výkresu situácie výkresu POV. Hranica staveniska prebieha v rámci priľahlej parcely č. 709/1, ktorá je vo vlastníctve mesta Trnava. Obrys riešeného objektu je totožný s hranicou pozemku na ktorom stavba nachádza. Zariadenie staveniska na úrovni terénu teda uvažované na priľahlej parcele 709/1, ktorá je taktiež vo vlastníctve mesta Trnava. Jeho východná, severná a západná časť je súčasťou verejného priestranstva, ktoré bude na účely stavby dočasne uzavreté staveniskovým oplotením a využité, ako ochranné pásmo stavby. Južná časť je využívaná mestským úradom s obmedzeným prístupom, pričom táto časť bude taktiež uzavretá prenosným oplotením s prístupom zo strany Paulínskej ulice, a bude využitá na uloženie objektov zariadenia staveniska, a prísun resp. odvoz materiálu. Oplotenie sa navrhuje použiť rámový systém s rámami z pozinkovaných trubiek s výplňou z oceľového pozinkovaného pletiva. Jednotlivé dielce oplotenia budú zavesené na systémové stĺpiky ukotvené do betónových prenosných pätiek. Minimálna výška oplotenia je 2,0m. Prístup pre robotníkov bude zabezpečený zo strany Paulínskej aj Trhovej ulice.

**Stanovenie bezpečnostných a ochranných pásiem**

Požiadavkou je, aby Plán BOZP bol zostavený tak, aby nebola vylúčená činnosť MsÚ a reštaurácie.

**Podmienky postupu výstavby**

Postup výstavby musí byť taký, aby dopad na okolité životné prostredie bol čo najnižší. Stavba bude prebiehať v dvoch za sebou nasledujúcich etapách, pričom postupnosť prác bude pri oboch etapách rovnaká.

Postup jednotlivých činností po prevzatí staveniska:

* Stavba oplotenia staveniska,
* Dovezenie, a osadenie objektov zariadenia staveniska,
* Napojenie objektov a plôch staveniska na zásobovanie vodou a elektrickou energiou,
* Stavba lešenia pre prístup na pracovníkov na strehu podľa situácie POV,
* Montáž ochrannej siete proti prepadu padajúcich objektov v rovine strechy,
* Odpojenie a demontáž technológie na streche,
* Montáž sklzu stavebnej sute podľa výkresu situácie POV,
* Demontáž nefunkčných káblových vedení na streche,
* Demontáž vodičov bleskozvodu na strešnom plášti,
* Demontáž obvodového oplechovania strešných rovín,
* Vybúranie nenosných vrstiev strešného plášťa podľa PD,
* Vybúranie vetracích hlavíc kanalizácie, samoťahových hlavíc a vpustov v rozsahu podľa PD,
* Zateplenie vystupujúcich konštrukcií strešného plášťa – atiky, tlmiace komory VZT,...,
* Príprava a zateplenie atiky,
* Vyhotovenie parozábrany súbežne s pokládkou tepelnoizolačnej vrstvy strešného plášťa,
* Montáž novej strešnej krytiny vrátane systémových prestupov, príslušenstva a oplechovania,
* Montáž nového strešného bleskozvodu,
* Spätné osadenie a zapojenie technológie na strechu,
* Odstraňovanie vád a nedorobkov,
* Demontáž sklzu stavebnej sute, Demontáž ochrannej siete proti prepadu padajúcich objektov v rovine strechy, Demontáž lešenia,
* Odpojenie a odvoz objektov zariadenia staveniska,
* Odovzdanie dokončenej stavby.

Počas stavebných prác budú kontinuálne počas celej doby výstavby nasledujúce činnosti

- Odvoz stavebnej sute po vždy po naplnení kontajnera na stavebný odpad s výnimkou dní pracovného pokoja,

* Čistenie priľahlých komunikácií na ej báze,
* Kontrolné dni podľa potreby, nie však menej ako 1x za týždeň.

Zhotoviteľ stavby vypracuje ako súčasť podkladov k výberovému konaniu na zhotoviteľa stavby **podrobný harmonogram postupu prác**.

**Požiadavky na ochranu prevádzkovaných častí**

Stavební pracovníci počas stavby nebudú mať prístup do objektu s výnimkou technických miestností na streche. V prípade potreby prístupu do objektu bude potrebné kontaktovať správcu objektu za účelom sprístupnenia.

**Bezpečnosť a ochrana zdravia pri práci**

Bezpečnosť a ochrana zdravia pri práci sa riadi ustanoveniami vyhlášky Slovenského úradu bezpečnosti práce a Slovenského banského úradu č. 374/1990 Zb. o bezpečnosti práce a technických zariadení pri stavebných prácach, zákonom NR SR č. 376/2001 o bezpečnosti a ochrane zdravia pri práci v znení neskorších predpisov a nariadením vlády č. 396/2006 o minimálnych bezpečnostných a zdravotných požiadavkách na stavenisko.

Neoddeliteľnou súčasťou BOZ a hygieny pracovného prostredia je zásada dôsledného dodržiavania čistoty a poriadku na pracovisku. Chodníky a priľahlé komunikácie budú pravidelne denne čistené.

Všetci pracovníci pohybujúci sa na stavenisku budú oboznámení s bezpečnostnými, prevádzkovými a protipožiarnymi pravidlami.

1. ČISTENIE NOSNEJ KONŠTRUKCIE – NÁTER NOSNEJ KONŠTRUKCIE PO REKONŠTRUKCII A ZATEPLENÍ STREŠNÉHO PLÁŠŤA

Vzhľadom na to, že oceľová nosná konštrukcia strechy objektu MsÚ v Trnave od svojej výstavby nebola ošetrovaná, projekt odporúča zrealizovať jej nový ochranný protikorózny náter. Správne vyhotovenie nového náteru je možné iba za predpokladu, že jestvujúce ľahké podhľady budú zdemontované, pričom časť z nich nie je možné osadiť späť a bude potrebné vyhotoviť úplne nové.

Ošetreniu nosnej konštrukcie antikoróznym náterom bude zrealizované na zabránenie vzniku medzných stavov nosnej konštrukcie vplyvom jej opotrebenia podľa STN 73 1401.

***2. Súčasťou zákazky budú:***

• náklady na činnosti v rámci Projektu organizácie výstavby - vrátane opatrení potrebných na zabezpečenie bezpečnosti zamestnancov, verejnosti a obyvateľov riešeného územia (bezpečný vstup - ochranný tunel). Náklady na zabezpečenie bezpečnosti zamestnancov mesta a klientov mestského úradu a tiež verejnosti v okolí objektu MsÚ - okoloidúcich návštevníkov blízkych prevádzok a to treba rozčleniť na opatrenia samotné pre zamestnancov mestského úradu, resp. režim ktorý by mal počas realizácie prác nastať, tiež napríklad pri natieraní konštrukcii zohľadniť, že sa nemôžu odhaliť vo všetkých kanceláriách naraz podhľady ale je nutné robiť obmedzený počet kancelárií naraz. Žiaduce je tieto činnosti robiť po dvoch až troch kanceláriách, kde treba zabezpečiť prikrytie nábytku a elektroniky,

* porealizačné zameranie, resp. projekt skutočného vyhotovenia,
* vypracovanie Plánu užívania verejnej práce so zohľadnením všetkých okolností na bezporuchové užívanie diela,
* náklady na činnosti v rámci plánu organizácie výstavby,

• koordinátor dokumentácie a koordinátor bezpečnosti práce (KBP) bude zabezpečený mimo tejto zákazky. KBP ustanoví pravidlá na vykonávanie prác na stavenisku bez výluky činnosti MsÚ a reštaurácie,

* plán bezpečnosti práce musí byť odovzdaný pred zahájením samotných prác na stavbe,
* náklady na vodorovnú a zvislú dopravu materiálu – stavebný výťah,
* náklady na zariadenie staveniska,

• všetky ostatné súvisiace práce a dodávky.

Práce v zmysle projektovej dokumentácie, ktorá je súčasťou týchto súťažných podkladov a požiadaviek verejného obstarávateľa, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku v znení zákona č. 237/2000 Z. z.. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z., v znení neskorších predpisov a zmien, ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko.

Nutné je dodržať i vyhlášku MŽP č. 453/2000 Z. z., č. 532/2002 Z. z., a ustanovenia zákona č. 254/1998 Z.z..

Pred realizáciou stavby sa musia jednotlivými správcami vytýčiť inžinierske siete.

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia celková cena v eur s DPH za predmet zákazky. Celková cena za predmet zákazky musí zahŕňať všetky náklady spojené s požadovaným predmetom zákazky, t. j. cenu za dodávku stavebných prác a všetkých s realizáciou stavby súvisiacich služieb.

1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur s DPH, ako druhá v poradí bude označená ponuka s druhou najnižšou celkovou cenou v eur s DPH atď.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a bodom 6. Vyhodnotenie splnenia podmienok účasti a vyhodnocovanie ponúk podbod 6.1 týchto súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „Rekonštrukcia a zateplenie strešného plášťa MsÚ Trnava vrátane zosilnenia a vyčistenia nosnej konštrukcie“**

**Kritérium – Cena**

|  |  |  |  |  |
| --- | --- | --- | --- | --- |
|  | **Názov položky** | **Cena bez DPH**  **eur** | **DPH**  **eur** | **Cena spolu s DPH**  **eur** |
| 1. | Spevnenie nosnej konštrukcie strešného plášťa v rámci prípravy pred jeho rekonštrukciou a zateplením |  |  |  |
| 2. | Rekonštrukcia a zateplenie strešného plášťa |  |  |  |
| 3. | Vyčistenie nosnej konštrukcie – náter nosnej konštrukcie po rekonštrukcii a zateplení strešného plášťa |  |  |  |
|  | **Cena celkom** |  |  |  |

Dátum:

....................................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti   
B. súťažných podkladov k podlimitnej zákazke s názvom: **„Rekonštrukcia a zateplenie strešného plášťa MsÚ Trnava vrátane zosilnenia a vyčistenia nosnej konštrukcie“**

V ..............................., dňa ...............................

..................................................................

podpis osoby oprávnenej konať za uchádzača

# Prílohy súťažných podkladov

1. Projektová dokumentácia

2. Výkaz výmer

3. Oznámenie k ohláseniu stavebných úprav